Arodia Peter, Dodoma Mbunge wa
Geita Vijijini, Joseph Kasheku maarufu Musukuma (CCM), ameitaka Wizara ya Maji,
iongozwe na mtu mwenye elimu ya darasa la saba kama yeye kwani maprofesa
wameshindwa kazi. Musukuma
ameyasema hayo bungeni leo Mei 2,  wakati
akichangia mjadala wa wizara hiyo, ambapo aliwataja mawaziri waliowahi kuwa
mawaziri wa wizara hiyo ambao ni maprofesa. “Mheshimiwa Spika, tuliwahi kuwa na maprofesa, Mwandosya, Magembe, sasa Mbarawa na Katibu Mkuu Kitila Mkumbo, sasa tujaribu na darasa la saba muone, mimi nitaziba mitaro yote na mtashangaa,” amesema.